\*P/2677455\*

****

**REPUBLIKA HRVATSKA**

**MINISTARSTVO TURIZMA**

**Uprava za upravljanje turističkom destinacijom**

Prisavlje 14, 10 000 Zagreb

objavljuje

**J A V N I P O Z I V**

za podnošenje zahtjeva za dodjelu bespovratnih sredstava temeljem

**Programa razvoja javne turističke infrastrukture u 2016. godini**

1. Predmet Javnog poziva je dodjela bespovratnih sredstava iz Fonda za razvoj turizma (u daljnjem tekstu – Fond) za sufinanciranje razvoja javne turističke infrastrukture.
2. Predmet sufinanciranja su:
* Plaže
* Centri za posjetitelje ili interpretacijski centri
* Javna cikloturistička infrastruktura
1. Za dodjelu bespovratnih sredstava iz Fonda kao predlagatelji projekta mogu se prijaviti:
* Jedinice područne (regionalne) samouprave – županije
* Jedinice lokalne samouprave – gradovi i općine.
1. Cjeloviti tekst Programa i obrazac zahtjeva FT/16 sastavni su dio ovog Javnog poziva i nalaze se na internetskim stranicama Ministarstva turizma [www.mint.hr](http://www.mint.hr).

Potrebno je dostaviti sljedeću dokumentaciju:

1. Popunjeni obrazac FT/16
2. Dokaze o riješenom vlasničkom, drugom stvarno-pravnom statusu ili nadležnosti prema prostoru ili objektu gdje će se realizirati predloženi projekt: izvadci iz zemljišnih knjiga (zk uložak) za sve čestice iz obuhvata projekta. Za zemljište ili objekt u vlasništvu RH potrebno je priložiti suglasnost na projekt nadležnog državnog tijela (Državnog ureda za upravljanje državnom imovinom/ Hrvatskih šuma/ Hrvatskih voda). Za zemljište/objekt u vlasništvu drugih subjekata (npr. vjerskih zajednica i dr.) potrebno je priložiti ili ugovor o kupoprodaji ili ugovor o dugoročnom najmu (na najmanje 20 godina), ugovor ili sporazum o zamjeni zemljišta/objekta s predlagateljem projekta i sl.;
3. Popis svih katastarskih čestica iz obuhvata projekta;
4. Potvrdu nadležne Porezne uprave o nepostojanju duga prema državi, ne stariju od 30 dana;
5. Troškovnik predloženog projekta;
6. Projektnu dokumentaciju:
* Kratki opis projekta i/ili faze projekta za koju se traži potpora,
* Presliku postojeće projektne dokumentacije u elektronskom obliku na prijenosnoj memoriji (CD, DVD; USB stick),
* Plan realizacije predloženih aktivnosti i financiranja (1. do sada realizirane aktivnosti i 2. Planirane aktivnosti uz naznaku iz kojih sredstava: EU fondovi i koji program, vlastita sredstva, sredstva drugih subjekata);
1. Lokacijsku ili građevinsku dozvolu ili rješenje o uvjetima građenja;
2. Uvjerenje nadležnog ureda za prostorno planiranje o usklađenosti zahvata projekta s važećom prostorno-planskom dokumentacijom, ne starije od 60 dana;
3. Posebni uvjeti za pojedini potprogram ako su zatraženi za: plaže, centre za posjetitelje ili interpretacijske centre i javnu cikloturističku infrastrukturu.
4. Prijave se podnose poštanskim putem ili osobno u zatvorenoj omotnici na adresu:

**Naziv i adresa prijavitelja**

**MINISTARSTVO TURIZMA RH**

**„Prijava na javni poziv –Program razvoja javne turističke infrastrukture u 2016. – Navesti naziv predmeta financiranja (npr. Plaže)– ne otvaraj„**

**Prisavlje 14**

**10 000 ZAGREB**

1. Zahtjevi koji se ne dostave u roku, zahtjevi nedopuštenog predlagatelja i zahtjevi s nepotpunim podacima i nepotpunom dokumentacijom neće se razmatrati.
2. Javni poziv je otvoren **do 15. rujna 2016. godine.**

M I N I S T A R

 Anton Kliman

KLASA: 430-01/16-03/1

URBROJ: 529-05-16-5

Zagreb, 3. kolovoza 2016.